7 दिन में पूरा करें सत्यापन व पंजीयन बर्दाश्त नहीं होगी लापरवाही
समर्थन मूल्य पर गेहूंं खरीदी को लेकर कलेक्टर ने अफसरों को दिए निर्देश
भास्कर संवाददाता | बुरहानपुर
जिले में 15 मार्च से किसानों के गेहूं की खरीदी समर्थन पर मूल्यों की जाएगी। इसके लिए 5 केंद्र बनाए हैं। शनिवार को कलेक्टोरेट में कलेक्टर दीपक सिंह ने अफसरों को दिशा निर्देश दिए। उन्होंने कहा 7 दिन में सभी किसानों के सत्यापन और पंजीयन पूरा करे। लापरवाही करोगे तो बर्दाश्त नहीं होगी।
कलेक्टर ने कहा खाद्य नागरिक आपूर्ति एवं उपभोक्ता संरक्षण विभाग ने रबी विपणन वर्ष 2017-18 में समर्थन मूल्य पर गेहू उपर्जान के लिए किसानों द्वारा ई-उपार्जन परियोजना पंजीयन की समयावधि बढाई गई है। इस के लिए अब किसान 9 मार्च तक खरीदी केंद्रों पर पंजीयन करा सकते हैं। पूर्व में पंजीयन की अवधि 21 से 25 फरवरी निर्धारित थी। लेकिन इसे बढ़ाकर 9 मार्च तक कर दिया गया है। ऐसे किसान जिन्होंने अभी तक पंजीयन नहीं कराया है। वे अब समर्थन मूल्य पर गेहूं उपार्जन के लिए पंजीयन 9 मार्च तक कर सकते हैं। जिले में 5 खरीदी केंद्र बनाए गए है। इनमें एमागिर्द सेवा सहकारी संस्था बुरहानपुर, सहकारी विपणन संस्था मर्यादित बुरहानपुर, वृहत्ताकार सेवा सहकारी संस्था लोनी, अ.जा.सेवा सहकारी संस्था सीवल और अ.जा.सेवा सहकारी संस्था तुकईथड़ शामिल हैं। शासन ने गेहूं का समर्थन मूल्य 1625 रुपए प्रति क्विंटल रखा है। कलेक्टर ने केवल 777 किसानों के पंजीयन होने पर नाराजगी जताई। उन्होंने कहा इस कार्य में ढिलाई व लापरवाही बर्दाश्त नहीं की जाएगी।
पेयजल, छाया और पार्किंग व्यवस्था करें
कलेक्टर ने सभी खरीदी केंद्रों पर पेयजल, छाया, पार्किंग, परिवहन व्यवस्था करने के लिए कहा। पर्याप्त मात्रा में बारदान, गेहूं रखने के लिए गोडाउन की स्थिति, 2 अतिरिक्त तोल काटे रखने के निर्देश दिए। उन्होंने कहा सभी व्यवस्था अभी से पूर्ण कर ली जाए। ताकि किसानों को किसी भी प्रकार की समस्याओं का सामना ना करना पडे़। बैठक में अपर कलेक्टर रोमोनुस टोप्पो, सहकारिता उपायुक्त जेएल बर्डे, उपसंचालक कृषि एम.एस.देवके, जिला आपूर्ति अधिकारी केएस बामनिया, नागरिक आपूर्ति विभाग से एसके सनखेरे सहित अन्य उपस्थित थे।
hin_Deva hin_Deva bho_Deva hin_Deva hin_Deva hin_Deva hin_Deva